Samsung lancerer Galaxy Tab S6

Samsung har i dag lanceret sin nye Galaxy Tab S6; en high-end tablet, der er snittet til både arbejde og fornøjelse – og som tydeligvis skal være et Android-alternativ til Apples iPad Pro. Som Pro’en understøtter Tab S6 brug med stylus (S Pen medfølger i æsken) og tabletten kan tilsluttes et eksternt tastatur. Men med en 10,5 tommer stor Super AMOLED-skærm, kombineret med fire højttalere af AKG med Dolby Atmos, er der også lagt an til både gaming og film.

S Pen til Galaxy Tab S6 har nu fjernkontrol og trådløs opladning. Den indbyggede BLE (Bluetooth low energy) fjernkontrol inkluderer funktioner til blandt andet at kontrollere bevægelser af S Pen gennem S Pen Air actions. Tag selfies eller optag video langt fra og kontroller eller skab multimedia-indhold selv når Tab S6 ikke er ved hånden. Den trådløse opladning giver S Pen op til 10 timers batteritid efter kun ti minutters opladning, fortæller Samsung.

Galaxy Tab S6 er også udrustet med Samsungs første dobbelte hovedkamera med ultravidvinkellinser til tablets. Ultravidvinkellinsen gør det muligt for brugerne at fange motivet præcis som de selv ser det gennem 123 graders synsfelt.

Tab S6 har et kompakt design på 5,7 mm. Enheden tændes ved at trykke to gange på skærmen og logge ind. Galaxy Tab S6 er Samsungs første tablet med indbygget fingeraftrykslæser i skærmen og er yderligere sikret med Samsungs sikkerhedsplatform Samsung Knox. Som en del af Samsungs Galaxy Ecosystem kan Tab S6 være centrum for hjemmets tilkoblede enheder med SmartThings, og med Bixby kan brugere kontrollere disse via stemmestyring.

Galaxy Tab S6 har salgsstart i det tidlige efterår og kommer i farverne Mountain Gray, Cloud Blue og Rose Blush med en anbefalet pris på 5.999 DKK for WiFi-version og 6.499 DKK for 4G-version. Læs mere hos Samsung.

Her er specifikationerne:

Specifikationer | Galaxy Tab S6
Skærm | 10.5”WQXGA, Super AMOLED
Farver | Mountain Gray, Cloud Blue, Rose Blush
Dimensioner, Vægt | 244.5 x 159.5 ×5.7mm, 420g
Kamera | 8MP (Front), 13MP + 5MP (Bag)
Hukommelse + Lagring | 6GB + 128GB, MicroSD (Op til 1TB)
Processor | 7nm 64-bit Octa-core processor (Max. 2.8 GHz + 2.4 GHz + 1.7 GHz)
Batteri | Tablet: 7,040mAh, Hurtigladning. S Pen: 0.35mAh
Tilslutninger | Wi-Fi 802.11 a/b/g/n/ac 2.4G+5GHz, MIMO, Wi-Fi Direct, Bluetooth® 5.0
GPS | GPS + GLONASS, Beidou, Galileo
Sensorer | Optisk fingeraftrykslæser, Accelerometer,Gyro,Geomagnetisk, Hall, RGB Light
MIC | 2 MICs
Video | Optagelse: UHD 4K (3840×2160) @ 30fps Afspilning: UHD 8K (7680 x 4320) @30fps
Audio | 4 højttalere af AKG med Dolby Atmos®
Tilbehør | Book Cover Keyboard, Book Cover, POGO Charging Dock, S Pen

Samsung lancerer Galaxy Tab S6